Հատկանշական է, որ այցը տեղի է ունենում ՌԴ նախագահ Վլադիմիր Պուտինի հետ Բեռլինում տեղի ունեցած հանդիպումից հետո: Բնականաբար, Մերկել-Պուտին հանդիպման օրակարգը շատ ավելի լայն էր, քան կարող է լինել մեր տարածաշրջանի երկրների ղեկավարների հետ հանդիպումներում՝ սիրիական եւ ուկրաինական ճգնաժամերից մինչեւ «Հյուսիսային հոսք-2» եւ Իրանի միջուկային ծրագիր: Այդուհանդերձ, Պուտինի հետ հանդիպման արդյունքում Մերկելը կարող էր որոշակի շտկումներ կատարել հարավկովկասյան այցի օրակարգի շրջանակներում, քանի որ տարածաշրջանը սերտորեն կապված է Ռուսաստանի քաղաքական եւ տնտեսական շահերի հետ: